30 noves places d´aparcament al carrer Sant Vicent
06 abril 2018

## 30 noves places d´aparcament al carrer Sant Vicent06 abril 2018Última actualització: 14 juliol 2025

![](../gestion/img/Sant-Vicent.jpg)  
  

El departament de Trànsit i Mobilitat de l’Ajuntament de Gandia ha anunciat hui la creació de 30 noves places d’aparcament al barri del Raval, concretament al carrer Sant Vicent, gràcies a l’eliminació del carril esquerre de circulació, en el tram comprés entre la redona de l’Avinguda del Raval i el carrer Benicanena, destinant-se a l’aparcament ordinari de vehicles. Aquesta mesura es pren amb motiu del seguiment per part dels serveis policials ordinaris, que porten a un estudi en major profunditat dels fluxos de trànsit, ocupacions dels vials amb vehicles en circulació, i necessitats en l’entorn immediat.

Aquest estudi fa aconsellable l’eliminació del carril de l’esquerre en el sentit de la marxa, que ja s’ocupava de forma intermitent per diversos tipus d’usuaris, sense que aquesta ocupació afectara a la circulació de vehicles, que ni en els moments de major càrrega de trànsit, aturava el carril que quedava lliure a la dreta. També es pren en resposta a les peticions a la Junta de Districte del Raval de més places d’aparcament.

        La mesura no afecta al transport col·lectiu de viatgers, ja que la parada existent davant el núm. 73 del c/ Sant Vicent, no té una gran afluència d’usuaris, que poguera fer preveure un aturament del trànsit al moment de la parada per pujar i baixar els passatgers.

        Pel que fa als serveis auxiliars per als comerciants, càrregues i descàrregues, existeix a l’actualitat una C/D al c/ Bairén, cantó al c/ Sant Vicent, i s’estan mantenint converses amb els comerciants de l’entorn del c/ Alfauir i Sant Vicent, per tal d’ubicar una nova zona al lloc mes idoni.

        La mesura duta a terme permet la recuperació d’unes 30 places d’aparcament al c/ Sant Vicent de forma continuada.

D’altra banda, hui mateix s’han iniciat els treballs de connexió del carril bici procedent de la Plaça Exèrcit Espanyol i carrer Magistrat Català, part per a vianants, amb la zona de trànsit de vehicles del propi carrer Magistrat Català. Aquesta mesura es pren després de les peticions del veïnat i Junta de Districte de Corea, per tal d’evitar el trànsit de bicicletes per damunt de les voreres, en aquelles que manquen de zones destinades al trànsit de bicicletes. No obstant això, paral·lelament a aquesta mesura, s’està preparant un estudi en major profunditat, per donar connexió a la zona del Parc de l’Estació amb la de la Plaça Exèrcit Espanyol, cap a la zona nord de la ciutat.

[Twittear](https://twitter.com/share)